Krosnos šv. apaštalo evangelisto Mato bažnyčia

Krosnos šv. apaštalo evangelisto Mato bažnyčia – bažnyčia, stovinti Krosnos miestelyje, 8 km į vakarus nuo Simno, prie kelio 131 Alytus–Simnas–Kalvarija . Pavadinta šv. Apaštalo Mato garbei. Istorija Apie 1655 m. pastatyta ąžuolinė koplyčia, ją aptarnavo Simno kunigas. Metrikų knygos rašytos nuo 1759 m. 1760 m. įkurta parapija. 1840–1842 m. pastatyta dabartinė mūrinė bažnyčia, ją 1843 m. konsekravo vyskupas Povilas Strašinskis. Bažnyčioje buvo įsikūręs „Žiburio“ draugijos skyrius, 1911 m. įsteigta biblioteka-skaitykla. 1913 m. bažnyčia padidinta. 1915 m. Rusijos kariai pasiėmė varpus (seniausias lietas 1655 m.). 1938 m. įsigytas naujas varpas. 1959 m. parengta bažnyčios restauravimo ir remonto sąmata. Architektūra Bažnyčia klasicistinio stiliaus, turinti ir renesanso stiliaus bruožų. Pagrindinį fasado portiką imituoja keturi piliastrai (kolonos pavidalo sienos kyšuliai) ir žemas trikampis frontonas. Virš jo abiejose pusėse kyšo bokštai (aliuzija į romantizmo stilių). Jie pristatyti 1913 m. Šventoriaus tvora tinkuoto mūro. Į šventorių veda laiptai. Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 463 Nuorodos Vyskupijos informacija Bažnytiniai dokumentai